The Bangles
The Bangles on yhdysvaltalainen popyhtye, joka perustettiin vuonna 1981. Yhtye hajosi vuonna 1989, mutta se palasi yhteen seuraavan vuosikymmenen lopulla ja jatkaa toimintaansa 2000-luvulla.[1] The Banglesin tunnetuimpia kappaleita ovat Yhdysvaltain singleykköseksi nousseet ”Walk Like an Egyptian” ja ”Eternal Flame”.
The Bangles syntyi, kun Petersonin siskokset laittoivat losangelesilaiseen lehteen hakuilmoituksen uusista yhtyetovereista. Susanna Hoffs vastasi ilmoitukseen ja liittyi yhtyeeseen. Se sai aluksi nimekseen The Colours ja sitten The Supersonic Bangs, joka lyheni muotoon Bangs. Nimi oli kuitenkin jo käytössä eräällä toisella yhtyeellä, joten yhtyeen nimeksi otettiin The Bangles.[2]
The Bangles sai aluksi paikallista mainetta omakustanteisella singlellä ja konserteillaan, ja se sai levytyssopimuksen I.R.S. Recordsilta. Vuonna 1983 yhtye siirtyi Columbialle. Yhtyeen alkuperäinen basisti lähti yhtyeestä ja hänen tilalleen tuli The Runawaysin basisti Michael Steele. The Banglesin esikoisalbumi All Over the Place sai hyvän vastaanoton ja myi aluksi 150000 kappaletta. Prince kiinnostui yhtyeestä ja kirjoitti sille laulun "Manic Monday". Kappale oli yhtyeen toisen albumin Different Light (1986) menestyssingle, joka nosti heidät maineeseen. Albumin toinen single "Walk Like an Egyptian" nousi singlelistan kärkeen. Yhtyeen single Less Than Zero -soundtrackilta, Paul Simonin kirjoittama "Hazy Shade of Winter" oli Banglesin toinen listaykkönen, ja albumin Everything (1988) single "Eternal Flame" nousi myös ykköseksi.[2]
Susanna Hoffsin ylikorostunut asema yhtyeessä sekä tähteyden aiheuttama paine aiheuttivat kuitenkin ristiriitoja, ja The Bangles hajosi 1989. Yhtye palasi yhteen jälleen vuonna 1999.[2]
Susanna Hoffs – laulu/kitara Vicki Peterson – laulu/kitara Debbi Peterson – laulu/rummut Nate "Diggs" Jones Scatman (1986) Annette Zilinskas – laulu/basso (1982–1983) Michael Steele – laulu/basso/kitara (1983–2005) (kiertuekokoonpanossa Abby Travis – basso/laulu) (2005-2008) Lisa Williams - basso (2008-)
All Over the Place (1984) Different Light (1986) Everything (1988) Greatest Hits (1990, kokoelma) September Gurls (1995, kokoelma) Eternal Flame (2001, kokoelma) Doll Revolution (2003) Sweetheart of the Sun (2011)